‘স্কুলে বোমা রাখা আছে…’, এবার হুমকি ইমেল পাঠাল ‘আফজল গ্যাং’?

ওয়েব ডেস্ক: বৃহস্পতিবার সকালেই চার বলিউড সেলিব্রিটিকে প্রাণনাশের হুমকি দিয়ে ইমেল পাঠানো হয়েছে পাকিস্তান থেকে। আর এবার বোমা রাখার হুমকি এল নগরীর একটি স্কুলে। সম্প্রতি, মুম্বইয়ের (Mumbai) যোগেশ্বরী-ওশিওয়ারা এলাকার একটি স্কুলে (School) বোমা রাখার হুমকি (Bomb Threat) দিয়ে পাঠানো একটি ইমেলকে (E-Mail) কেন্দ্র করে ব্যপক চাঞ্চল্য ছড়িয়েছে। বাণিজ্যনগরীর ওই স্কুল কর্তৃপক্ষ হুমকি ইমেল পাওয়ার পরপরই ছড়িয়ে পড়ে আতঙ্ক। দ্রুত খবর দেওয়া হয় পুলিশ ও বম্ব স্কোয়াডকে।

মুম্বই পুলিশের (Mumbai Police) দেওয়া তথ্য অনুযায়ী, ইমেলে হুমকি দেওয়া হয়েছিল যে ওই স্কুলের ভিতরে বোমা রাখা হয়েছে। ঘটনাটি জানার পর দ্রুত পদক্ষেপ নেওয়া হয়। স্কুল ভবনটি ফাঁকা করে ছাত্রছাত্রী ও কর্মীদের নিরাপদ স্থানে সরিয়ে নেওয়া হয়। এরপর বম্ব স্কোয়াড গোটা স্কুল চত্বর তল্লাশি চালায়। তবে দীর্ঘ অনুসন্ধানের পরেও কোনও বোমা বা সন্দেহজনক কোনও জিনিষ পাওয়া যায়নি।

আরও পড়ুন: ভুয়ো পরিচয়ে ভারতে এসে সরকারি প্রকল্পের সুবিধা নিচ্ছে বাংলাদেশিরা?

মুম্বই পুলিশ জানিয়েছে, ইমেলের সূত্র ধরে তদন্ত চালানো হচ্ছে। ইতিমধ্যে সাইবার ক্রাইম শাখাও এই বিষয়ে যুক্ত হয়েছে। তবে পুলিশের প্রাথমিক অনুমান, এটি একটি ভুয়ো হুমকি। আতঙ্ক ছড়ানোর উদ্দেশ্যেই এই মেলটি পাঠানো হয়েছে। কারণ ইমেলের প্রেরক নিজেকে ‘আফজল গ্যাং’-এর (Afzal Gang) সদস্য বলে দাবি করেছে। তবে কে বা কারা এর নেপথ্যে রয়েছে তা এখনও স্পষ্ট নয়। ইতিমধ্যে এই ঘটনার তদন্ত শুরু করেছে মুম্বই পুলিশ।

Mumbai, Maharashtra: Visuals from outside Ryan Global School in Jogeshwari, Mumbai, which received a bomb threat via email this morning. Police and bomb squad teams are currently at the location for investigation pic.twitter.com/p8X3peId6y

— IANS (@ians_india) January 23, 2025

উল্লেখ্য, এই ধরনের ভুয়ো হুমকি গত কয়েক মাসে একাধিকবার ঘটেছে। গত মাসেই দিল্লির প্রায় ৪০টি স্কুলে একসঙ্গে বোমা রাখার হুমকি দেওয়া হয়। সেই সময়ও আতঙ্কে কার্যত স্তব্ধ হয়ে পড়েছিল স্কুলগুলি। ডিপিএস আরকে পুরম-সহ রাজধানীর আরও প্রায় ২০টি স্কুলে বোমা হুমকির ঘটনা ঘটে। পরে জানা যায়, সেগুলি ছিল ভুয়ো।

দেখুন আরও খবর: